《和赵资相》
宋代·许月卿

手托东南半壁天，向天捧诏下搜贤。
尘沙骑鹤征鸿倦，衢道乘搜病骥先。
玉陛九重将玉立，珠帘十昊看珠联。
状元宰相平生事，雅意中原愿执鞭。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。